b'\n_START_ARTICLE_\nGoogle Glass\n_START_PARAGRAPH_\nGoogle Glass \xe2\x80\x93 kompanijos Google sukurti i\xc5\xa1manieji akiniai, arba papildytosios realyb\xc4\x97s akiniai, d\xc4\x97vimas kompiuteris (angl. wearable computer). Akini\xc5\xb3 pagalba galima fotografuoti ir filmuoti, regos lauko kamputyje matyti \xc5\xbeem\xc4\x97lap\xc4\xaf nepa\xc5\xbe\xc4\xafstamame mieste, laik\xc4\x85, oro temperat\xc5\xabr\xc4\x85, prane\xc5\xa1im\xc4\x85 apie nauj\xc4\x85 elektronin\xc4\xaf lai\xc5\xa1k\xc4\x85 arba SMS \xc5\xbeinut\xc4\x99 ir kt. \xc5\xa0i\xc5\xb3 akini\xc5\xb3 pagalba galima leisti tiesiogin\xc4\x99 transliacij\xc4\x85 to, k\xc4\x85 esamu momentu mato akinius u\xc5\xbesid\xc4\x97j\xc4\x99s asmuo. Juose \xc4\xafdiegta operacin\xc4\x97 sistema Android. Akini\xc5\xb3 prototip\xc4\x85 2012 m.baland\xc5\xbeio m\xc4\x97n. pademonstravo vienas Google kompanijos \xc4\xafk\xc5\xabr\xc4\x97j\xc5\xb3 Sergey Brin._NEWLINE_\xe2\x80\x9eGoogle\xe2\x80\x9c akiniai yra akini\xc5\xb3 r\xc4\x97melyje \xc4\xafmontuotas \xe2\x80\x9ed\xc4\x97vimas\xe2\x80\x9c kompiuteris, galintis prisijungti prie interneto. I\xc5\xa1 esm\xc4\x97s jis pateikia ie\xc5\xa1kom\xc4\x85 informacij\xc4\x85 vartotojui, leid\xc5\xbeia jam bendrauti socialiniuose tinkluose neturint mobiliojo \xc4\xafrenginio ar kompiuterio. Nedidelis ekran\xc4\x97lis parodo tam tikrus duomenis tiesiai \xc4\xaf ak\xc4\xaf, tod\xc4\x97l jis netrukdo bendram vaizdui. Jo kaina \xe2\x80\x93 apie 1, 5 t\xc5\xabkst. JAV doleri\xc5\xb3._NEWLINE_Pana\xc5\xa1ius produktus kuria ir kitos kompanijos. Lumus firmos akiniuose labai ma\xc5\xbeas ekranas yra patalpintas ne prie\xc5\xa1 vartotojo ak\xc4\xaf, \xc5\xa1ie akiniai vaizd\xc4\x85 rodo tiesiai stikle. Projektorius patalpintas de\xc5\xa1in\xc4\x97je akini\xc5\xb3 ausel\xc4\x97je. Tuo pa\xc4\x8diu metu vaizdas matyti ne viename, bet abiejuose stikluose._NEWLINE_\xe2\x80\x9eGoogle Glass\xe2\x80\x9c produktas jau yra susid\xc5\xabr\xc4\x99s su privatumo teisi\xc5\xb3 pa\xc5\xbeeidimais. Gali b\xc5\xabti draud\xc5\xbeiama juos d\xc4\x97v\xc4\x97ti ten, kur draud\xc5\xbeiama fotografuoti bei filmuoti \xe2\x80\x93 bankuose, lo\xc5\xa1imo namuose, oro uosto patikros zonose ir pana\xc5\xa1iai. JAV kai kur jau buvo bandoma u\xc5\xbedrausti d\xc4\x97v\xc4\x97ti i\xc5\xa1maniuosius akinius vairuojant.'